Folketing
2007-05-22

Nu ved jeg ikke, om det er et spørgsmål om procedure at spørge fru Irene Simonsen, ligesom jeg spurgte hr. Jesper Langballe, om ikke det er rigtigt, at det her forslag går ud på at få hjemsendt irakere til Irak. I den forbindelse kunne jeg så godt tænke mig at høre, om ikke i det mindste fru Irene Simonsen, når nu hr. Jesper Langballe ikke var interesseret i det, vil forholde sig til det faktum, at UNHCR anbefaler, at der ikke bliver sendt flygtninge tilbage til Midt- og Sydirak. Vil fru Irene Simonsen ikke bekræfte, at UNHCR anbefaler, at de enten får asyl eller en anden form for opholdstilladelse? (Kort bemærkning).